joelniklaus/EU_Wikipedias huggingface dataset:
Λουτσιάνο Παβαρόττι

Ο Λουτσιάνο Παβαρόττι (Ιταλικά: Luciano Pavarotti, 12 Οκτωβρίου 1935 - 6 Σεπτεμβρίου 2007, Μόντενα) ήταν Ιταλός τενόρος, γνωστός για την δεξιοτεχνία του στους υψηλότερους φθόγγους της έκτασης του τενόρου, για την οποία είχε κερδίσει το προσωνύμιο «βασιλιάς των υψηλών ντο». Θεωρούνταν ένας από τους εκλεκτότερους τραγουδιστές του μπελ κάντο των τελευταίων χρόνων. Ακόμη και στην υψηλότερη έκταση, η φωνή του παρουσίαζε αξιοσημείωτη καθαρότητα και τονική ακρίβεια.

Βιογραφία
Γεννήθηκε στις 12 Οκτωβρίου του 1935 στη Μόντενα της Ιταλίας. Ο πατέρας του ήταν αρτοποιός. Ξεκίνησε την καριέρα του ως δάσκαλος φωνητικής και, γύρω στα τέλη της δεκαετίας του '50, αποφάσισε να γίνει τραγουδιστής. Η σταδιοδρομία του άρχισε το 1961, όταν κέρδισε το διαγωνισμό Ρέτζο Εμίλια και τραγούδησε στην όπερα Πουτσίνι. Από τότε κατέκτησε το ιταλικό ακροατήριο. Το 1963 για πρώτη φορά εμφανίστηκε έξω από την Ιταλία, στο Άμστερνταμ της Ολλανδίας. Από εκεί άνοιξαν οι δρόμοι για την υπόλοιπη Ευρώπη. Το 1965 είχε πλέον εμφανιστεί σε όλη την Ευρώπη, σημειώνοντας παντού τεράστια επιτυχία, προκαλώντας πρωτοφανή ενθουσιασμό. Τραγούδησε στις μεγαλύτερες όπερες. Συνέχισε πηγαίνοντας στην Αμερική, την Αυστραλία και την Άπω Ανατολή.

Το 2004 εμφανίστηκε για τελευταία φορά σε σκηνή της όπερας, αν και συνέχισε να τραγουδάει σε συναυλίες. Η τελευταία εμφάνισή του ήταν το Φεβρουάριο του 2006 στην τελετή έναρξης των χειμερινών Ολυμπιακών Αγώνων του Τορίνο. Είχε τιμηθεί, μεταξύ άλλων, με πέντε βραβεία Γκράμι.

Τα τελευταία χρόνια έπασχε από καρκίνο στο πάγκρεας. Υποβλήθηκε σε χειρουργική επέμβαση τον Ιούλιο του 2006 και στη συνέχεια αποσύρθηκε στη γενέτειρά του Μόντενα. Απεβίωσε στις 6 Σεπτεμβρίου 2007.

Συναυλίες 
 Terme di caracalla (1990) - Italia
 Los Angeles (1994)
 Paris (1998)
 Viena - Christmas concert (1999)
 Seoul (2001)

Παραπομπές

Τενόροι
Ιταλοί τραγουδιστές όπερας
Βραβευμένοι με Γκράμι
Γαλικία (Ισπανία)

Η Γαλικία (γαλικιανά ή γαλικιακά Galiza, ισπ. Galicia) είναι περιοχή της βορειοδυτικής Ιβηρικής Χερσονήσου που από το 1978 αποτελεί Αυτόνομη Κοινότητα της Ισπανίας με πρωτεύουσα το Σαντιάγο ντε Κομποστέλα (Santiago de Compostela). Επίσημες γλώσσες είναι τα ισπανικά και τα γαλικιανά ή γαλικιακά.

Ονομασία 
Στην Αρχαιότητα, οι Έλληνες είχαν ονομάσει τη βορειοδυτική περιοχή της Ιβηρικής Χερσονήσου ως Καλλαίκοι, όνομα που χρησιμοποιούσαν για τους κατοίκους της περιοχής. Η ονομασία προέρχεται από τους Κέλτες που έφτασαν στην περιοχή σε δύο φάσεις, η πρώτη το 1800 π.Χ. περίπου και η δεύτερη τον 4ο αι. μ.Χ.. Κατά τη διάρκεια της Ρωμαϊκής Αυτοκρατορίας μετονομάστηκε σε Gallæcia. Τον Μεσαίωνα ανακηρύχθηκε Ανεξάρτητο Βασίλειο, με το όνομα Βασίλειο της Γαλικίας, έπειτα μέρος του Βασιλείου της Λεόν. Το 1833 δημιουργήθηκε η σημερινή πια Κοινότητα της Γαλικίας, έως ότου ανακηρυχθεί Αυτόνομη Κοινότητα, επισήμως, το 1981.

Διοίκηση 
Πρόεδρος της περιφερειακής κυβέρνησης είναι ο Αλβέρτο Νούνιεζ Φεϊχόο από τις 18 Απριλίου 2009. Οι τελευταίες εκλογές για την εκλογή του κοινοβουλίου της αυτόνομης κοινότητας διεξήχθησαν στις 12 Ιουλίου 2020.

Παραπομπές
Disney club

Το Disney club ήταν μια παιδική τηλεοπτική εκπομπή της ιδιωτικής τηλεόρασης. Προβλήθηκε από τη συχνότητα του MEGA και ήταν μια παραγωγή της Οικογένειας Σοφιανού. Πρόκειται για την ελληνική εκδοχή του Disney Club/The Disney Afternoon. Η προβολή της ξεκίνησε το Νοέμβριο του 1993 και συνεχίστηκε για 9 χρόνια, μέχρι τον Ιούλιο του 2002.

Τα επτά πρώτα χρόνια, παρουσιαστές της εκπομπής ήταν ο Λυκούργος Μαρκούδης και η Καρολίνα Παναγοπούλου. Τα δύο επόμενα χρόνια, την παρουσίαση της εκπομπής ανέλαβαν οι Μιχάλης Γλυνιαδάκης, Χρήστος Ζαν Μπατίστ, και Ακίνδυνος Γκίκας.

Παραπομπές

Εξωτερικοί σύνδεσμοι 
Θέμα στο RetroDB για το Disney Club
Γεωργία Παπαστάμου, "Λυκούργος Μαρκούδης: Το Disney Club, η πειραϊκή εκκλησία και σακούλες με αδιάβαστα παιδικά γράμματα", 19 Ιουλίου 2011

Τηλεοπτικές εκπομπές
Φεστιβάλ Κινηματογράφου Θεσσαλονίκης 1978

Το 19ο Φεστιβάλ Κινηματογράφου Θεσσαλονίκης διοργανώθηκε στις 2-8 Οκτωβρίου 1978 στην αίθουσα της Εταιρείας Μακεδονικών Σπουδών.

Βραβευμένες ταινίες μεγάλου μήκους 

«1922»: 9 βραβεία (α’ καλύτερης ταινίας μεγάλου μήκους, σκηνοθεσίας, φωτογραφίας, α’ γυναικείου ρόλου, β’ ανδρικού ρόλου, σκηνογραφίας, τιμητική διάκριση ερμηνείας, τιμητική διάκριση για το μακιγιάζ και ΕΚΚ σεναρίου)
Δυο φεγγάρια τον Αύγουστο: 6 βραβεία (γ’ καλύτερης ταινίας μεγάλου μήκους, σεναρίου, ηχοληψίας, ΕΚΚ σκηνοθεσίας, ΕΚΚ α’ γυναικείου ρόλου και ειδική μνεία ΠΕΚΚ)
Η καγκελόπορτα: 4 βραβεία (σκηνογραφίας, τιμητική διάκριση ερμηνείας, τιμητική διάκριση φωτογραφίας και ΠΕΚΚ καλύτερης ταινίας μεγάλου μήκους)

Η χρυσομαλλούσα: 4 βραβεία (μοντάζ, πρωτοεμφανιζόμενου σκηνοθέτη, τιμητική διάκριση ερμηνείας και ειδική μνεία ΠΕΚΚ)
Οι τεμπέληδες της εύφορης κοιλάδας: 4 βραβεία (β’ καλύτερης ταινίας μεγάλου μήκους, σκηνογραφίας, μοντάζ και ΠΕΚΚ καλύτερης ταινίας μεγάλου μήκους)

Ο ήλιος του θανάτου: 3 βραβεία (σκηνογραφίας, μοντάζ και τιμητική διάκριση φωτογραφίας)
Υπόθεση Πολκ: 3 βραβεία (ηχοληψίας, τιμητική διάκριση ερμηνείας και ΕΚΚ α’ ανδρικού ρόλου)
Η ηλικία της θάλασσας: 2 βραβεία (μουσικής και μοντάζ)
Παράσταση για ένα ρόλο: 1 βραβείο (ειδική μνεία ΠΕΚΚ)
Ρομαντικό σημείωμα: 1 βραβείο (τιμητική διάκριση φωτογραφίας)

Συμμετοχές ταινιών μεγάλου μήκους 

Κορίτσια στον ήλιο (εκτός συναγωνισμού)

Νίκος Μερτής

Βραβευμένες ταινίες μικρού μήκους 

Ζωντανή εκπομπή: 1 βραβείο (β’ βραβείο μικρού μήκους)

Θα μπορούσε και να ‘χε γίνει: 1 βραβείο (δ’ βραβείο μικρού μήκους)

Ο Γιώργος από τα Σωτηριάνικα: 1 βραβείο (ΠΕΚΚ καλύτερης ταινίας μικρού μήκους)

Σκυριανός γάμος: 1 βραβείο (α’ βραβείο μικρού μήκους)

Σπάτα, το στιφάδο του Αγίου Πέτρου: 1 βραβείο (ειδική μνεία ΠΕΚΚ)

ΤιTVσματα: 1 βραβείο (Βελλίδη σκηνοθεσίας)

Το καρνάγιο: 1 βραβείο (γ’ βραβείο μικρού μήκους)

Συμμετοχές ταινιών μικρού μήκους 

Αυτή την τρίτη

Είκοσι δυο πρωτοχρονιές

Ένα πακέτο

Ημέρες χαράς

Θεσσαλονίκη

Ο ποντικός

Οι πρώτοι άνθρωποι της Ευρώπης

Πες αντίο

1978
Φεστιβάλ Κινηματογράφου Θεσσαλονίκης 1979

Το 20ό Φεστιβάλ Κινηματογράφου Θεσσαλονίκης διοργανώθηκε στις 1-7 Οκτωβρίου 1979 στην αίθουσα της Εταιρείας Μακεδονικών Σπουδών.

Βραβευμένες ταινίες μεγάλου μήκους 

Περιπλάνηση: 5 βραβεία (β’ καλύτερης ταινίας μεγάλου μήκους, φωτογραφίας, σκηνογραφίας, δήμου καλύτερης ταινίας μεγάλου μήκους και ΠΕΚΚ καλύτερης ταινίας μεγάλου μήκους)

Τα κουρέλια τραγουδάνε ακόμα: 5 βραβεία (σκηνοθεσίας, α’ ανδρικού ρόλου, μοντάζ, ηχοληψίας και ΕΚΚΑ καλύτερης ταινίας μεγάλου μήκους)

Ταξίδι του μέλιτος: 4 βραβεία (γ’ καλύτερης ταινίας μεγάλου μήκους, α’ γυναικείου ρόλου, α’ ανδρικού ρόλου και πρωτοεμφανιζόμενου σκηνοθέτη)

Ανατολική περιφέρεια: 3 βραβεία (α’ καλύτερης ταινίας μεγάλου μήκους, δήμου καλύτερης ταινίας μεγάλου μήκους και ειδική μνεία ΠΕΚΚ)

Corpus: 2 βραβεία (τιμητική διάκριση σκηνοθεσίας και ειδική μνεία ΕΚΚΑ)

Εμφύλιος λόγος: 2 βραβεία (μουσικής και τιμητική διάκριση παραγωγής)

Το μέγα ντοκουμέντο: 2 βραβεία (τιμητική διάκριση παραγωγής και ειδική μνεία ΕΚΚΑ)

Συμμετοχές ταινιών μεγάλου μήκους 

Άγρια οικογένεια

Αν μάθετε τίποτα

Ο Ασυμβίβαστος

Εξόριστος στην κεντρική λεωφόρο

Ερόικα (εκτός συναγωνισμού)

Η ώρα του λύκου

Λαμόρε

Οι νταντάδες

Βραβευμένες ταινίες μικρού μήκους 

Ο ζωγράφος Θεόφιλος: 3 βραβεία (α’ βραβείο μικρού μήκους, δήμου καλύτερης ταινίας μικρού μήκους και ΕΚΚΑ καλύτερης ταινίας μικρού μήκους)

Ο περίπατος: 2 βραβεία (γ’ βραβείο μικρού μήκους και ειδική μνεία δήμου)

Μαρία Ευαγγελίου: 1 βραβείο (βραβείο Βελλίδη)

Μετά: 1 βραβείο (β’ βραβείο μικρού μήκους)

Μπέτυ: 1 βραβείο (ΠΕΚΚ καλύτερης ταινίας μικρού μήκους)

Νειλώ: 1 βραβείο (δήμου καλύτερης ταινίας μικρού μήκους)

Το μάτι της μέρας: 1 βραβείο (ειδική μνεία ΕΚΚΑ)

Φιλμ δωματίου: 1 βραβείο (δ’ βραβείο μικρού μήκους)

Συμμετοχές ταινιών μικρού μήκους 

5684 κινηματογραφικά καρέ

Also sprach Amerika

Απ’ τες εννιά

Αρχή έκτη

Αχαρνείς

Είσαι ό,τι δηλώσεις

Ζάχος, ο μαζόχας

Κουδουνάτοι στη Σκύρο

Λάκης, ο τραβόλτας

Λευκή πολιτεία

Με τα μάτια των παιδιών

Ο τροχός

Πρόταση για ασφαλτόστρωση

Σκηνικός χώρος

Στα γρέκια του βάτου

Τα Ασκληπιεία στην αρχαιότητα

Το βλάχικο πανηγύρι

Χοιροσφάγια

Πληροφορίες 
Πρόεδρος της κριτικής επιτροπής: Βάσος Φαληρέας (πέθανε από συγκοπή, ενώ η επιτροπή συνεδρίαζε)

1979
Φεστιβάλ Κινηματογράφου Θεσσαλονίκης 1980

Το 21ο Φεστιβάλ Κινηματογράφου Θεσσαλονίκης διοργανώθηκε από τις 30 Σεπτεμβρίου 1980 έως τις 5 Οκτωβρίου 1980 στην αίθουσα της Εταιρείας Μακεδονικών Σπουδών.

Βραβευμένες ταινίες μεγάλου μήκους 

Μεγαλέξανδρος: 6 βραβεία (α’ καλύτερης ταινίας μεγάλου μήκους, φωτογραφίας, σκηνογραφίας, ηχοληψίας, χρυσό βραβείο και ΠΕΚΚ καλύτερης ταινίας μεγάλου μήκους)

Παραγγελιά: 6 βραβεία (β’ καλύτερης ταινίας μεγάλου μήκους, μουσικής, α’ ανδρικού ρόλου, μοντάζ, ηχοληψίας και ΕΚΚΑ καλύτερης ταινίας μεγάλου μήκους)

Μελόδραμα: 5 βραβεία (γ’ καλύτερης ταινίας μεγάλου μήκους, σκηνοθεσίας, φωτογραφίας, εύφημος μνεία ΠΕΚΚ και ΕΚΚΑ καλύτερης ταινίας μεγάλου μήκους)

Και ξανά προς τη δόξα τραβά: 2 βραβεία (τιμητική διάκριση σεναρίου και εύφημος μνεία ΕΚΚΑ)

Ο άνθρωπος με το γαρύφαλλο: 1 βραβείο (γ’ καλύτερης ταινίας μεγάλου μήκους)

Ομίχλη κάτω απ` τον ήλιο: 1 βραβείο (εύφημος μνεία σκηνοθεσίας)

Συμμετοχές ταινιών μεγάλου μήκους 

Δάφνις και Χλόη (εκτός συναγωνισμού)

Κάπως έτσι

Ο γυρολόγος

Πολύτοπο Μυκηνών 1978 – Γιάννης Ξενάκης

Βραβευμένες ταινίες μικρού μήκους 

Το στρώμα της καταστροφής: 4 βραβεία (α’ βραβείο μικρού μήκους, δήμου καλύτερης ταινίας μικρού μήκους ντοκιμαντέρ, ΠΕΚΚ καλύτερης ταινίας μικρού μήκους ντοκιμαντέρ και ΕΚΚΑ καλύτερης ταινίας μικρού μήκους ντοκιμαντέρ)

Απεταξάμην: 3 βραβεία (β’ βραβείο μικρού μήκους, δήμου καλύτερης ταινίας μικρού μήκους με υπόθεση και ΠΕΚΚ καλύτερης ταινίας μικρού μήκους με υπόθεση)

Δ. Κακουλίδης: 3 βραβεία (τιμητική διάκριση, εύφημος μνεία δήμου και εύφημος μνεία ΠΕΚΚ)

Διήμερο: 3 βραβεία (γ’ βραβείο μικρού μήκους, εύφημος μνεία ΠΕΚΚ και ΕΚΚΑ καλύτερης ταινίας μικρού μήκους με υπόθεση)

Ματαίωση: 3 βραβεία (δ’ βραβείο μικρού μήκους, δήμου πρωτοεμφανιζόμενου σκηνοθέτη μικρού μήκους και εύφημος μνεία ΠΕΚΚ)

Σαντορίνη: 2 βραβεία (εύφημος μνεία δήμου και εύφημος μνεία ΕΚΚΑ)

Τα μανικετόκουμπα: 2 βραβεία (δήμου πρωτοεμφανιζόμενου σκηνοθέτη μικρού μήκους και εύφημος μνεία ΠΕΚΚ)

Αιδ ες Αθήναι η πριν πόλις: 1 βραβείο (ΕΚΚΑ καλύτερης ταινίας μικρού μήκους ντοκιμαντέρ)

Αντιά: 1 βραβείο (τιμητική διάκριση)

Ένα ντοκιμαντέρ: 1 βραβείο (εύφημος μνεία ΠΕΚΚ)

Μαγικές σκιές: 1 βραβείο (τιμητική διάκριση)

Μια καθημερινή ιστορία: 1 βραβείο (βραβείο Βελλίδη)

Τυπογραφικά: 1 βραβείο (εύφημος μνεία δήμου)

Συμμετοχές ταινιών μικρού μήκους 

Ακρόπολις – ακρόπολις

Αμπελάκια – η κοινή συντροφιά

Απαγορεύεται

Η Ιζαμπέλα και ο αντάρτης

Η μοναχική ζωή του Ιωάννη Καγκαλέση

Η τελευταία άδεια

Κονσέρτο για μαντολίνο

Με λόγια και ήχους

Παράθυρο

Σάντα – Ιρένε

Σε λευκή σελίδα

Σε φόντο νυχτερινό

Σπήλαια, ένας άγνωστος κόσμος

Στο δρόμο

Τικ – τακ

Το επίκαιρο θέμα και το παγκάκι

Το μεγάλο γεγονός της εβδομάδας

Το πρόσωπο

Χώρα των Γραικών 1776

1980
Φεστιβάλ Κινηματογράφου Θεσσαλονίκης 1981

Το 22ο Φεστιβάλ Κινηματογράφου Θεσσαλονίκης διοργανώθηκε από τις 5 εώς τις 11 Οκτωβρίου 1981 στην αίθουσα της Εταιρείας Μακεδονικών Σπουδών.

Βραβευμένες ταινίες μεγάλου μήκους 

Οι δρόμοι της αγάπης είναι νυχτερινοί: 5 βραβεία (φωτογραφίας, α’ γυναικείου ρόλου, μοντάζ, πρωτοεμφανιζόμενου σκηνοθέτη και ΠΕΚΚ καλύτερης ταινίας μεγάλου μήκους)

Τον καιρό των ελλήνων: 5 βραβεία (σκηνοθεσίας, σεναρίου, σκηνογραφίας, μοντάζ και ΠΕΚΚ καλύτερης ταινίας μεγάλου μήκους)

Μάθε παιδί μου γράμματα: 4 βραβεία (α’ γυναικείου ρόλου, α’ ανδρικού ρόλου, σκηνογραφίας και ειδικό βραβείο ερμηνείας)

Ιστορίες μιας κερήθρας: 3 βραβεία (ειδικό βραβείο σκηνοθεσίας, ειδικό βραβείο μουσικής και ΕΚΚΑ καλύτερης ταινίας μεγάλου μήκους)

Ηλεκτρικός άγγελος: 2 βραβεία (μουσικής και τιμητική διάκριση σκηνοθεσίας)

Το εργοστάσιο: 2 βραβεία (καλύτερης ταινίας μεγάλου μήκους και ΠΕΚΚ καλύτερης ταινίας μεγάλου μήκους)

Η δίκη της χούντας: 1 βραβείο (τιμητική διάκριση σκηνοθεσίας)

Πετροχημικά, οι καθεδρικές της ερήμου: 1 βραβείο (καλύτερης ταινίας μεγάλου μήκους)

Πριν από την παράσταση: 1 βραβείο (τιμητική διάκριση φωτογραφίας και μοντάζ)

Συμμετοχές ταινιών μεγάλου μήκους 

Γιάννης Τσαρούχης: Σπουδή για ένα πορτραίτο

Οι απέναντι (πληροφοριακό τμήμα)

Σουβλίστε τους

Στην αναπαυτική μεριά

Τα όπλα μου ρίχνουν λουλούδια (πληροφοριακό τμήμα)

Βραβευμένες ταινίες μικρού μήκους 

Ο κύκλος: 3 βραβεία (καλύτερης ταινίας μικρού μήκους κινούμενα σχέδια, ΠΕΚΚ καλύτερης ταινίας μικρού μήκους και ΕΚΚΑ καλύτερης ταινίας μικρού μήκους)

Μια θέση στο παράθυρο: 2 βραβεία (καλύτερης ταινίας μικρού μήκους με υπόθεση και ΠΕΚΚ καλύτερης ταινίας μικρού μήκους)

Ετριζά: 1 βραβείο (βραβείο Βελλίδη)

Η Ακρόπολις σε τροχούς: 1 βραβείο (καλύτερης ταινίας μικρού μήκους ντοκιμαντέρ)

Συμμετοχές ταινιών μικρού μήκους 

Αμβρακικός: αυτός ο βιότοπος

Βροχούλα

Γελοιογραφία

Γυναίκες στην εξορία

Η κατάκτηση της πηγής

Μεταστάσεις

Ο επίσημος προσκεκλημένος

Τα φαντάσματα της ελευθερίας

Τρεις αμαρτίες

Υπό την προστασίαν του κράτους

Ρετροσπεκτίβα 

Το ελληνικό κινούμενο σχεδίο από το 1943 μέχρι το 1980

1981
Φεστιβάλ Κινηματογράφου Θεσσαλονίκης 1982

Το 23ο Φεστιβάλ Κινηματογράφου Θεσσαλονίκης διοργανώθηκε στις 4-10 Οκτωβρίου 1982 στην αίθουσα της Εταιρείας Μακεδονικών Σπουδών.

Βραβευμένες ταινίες μεγάλου μήκους 

Ρόζα: 5 βραβεία (σκηνοθεσίας, φωτογραφίας, α’ γυναικείου ρόλου, ειδικό βραβείο σκηνικών και ειδικό βραβείο μουσικής)

Άγγελος: 4 βραβεία (καλύτερης ταινίας μεγάλου μήκους, σεναρίου, α’ ανδρικού ρόλου και ΕΚΚΑ καλύτερης ταινίας μεγάλου μήκους)

Μπαλαμός: 2 βραβεία (ειδικό βραβείο σκηνοθεσίας και ΠΕΚΚ καλύτερης ταινίας μεγάλου μήκους)

Αναμέτρηση: 1 βραβείο (ΕΚΚΑ καλύτερης ταινίας μεγάλου μήκους)

Ρεπό: 1 βραβείο (ΠΕΚΚ καλύτερης ταινίας μεγάλου μήκους)

Το ευτυχισμένο πρόσωπο της Λεωνόρας: 1 βραβείο (πρωτοεμφανιζόμενου σκηνοθέτη)

Το στίγμα: 1 βραβείο (α’ γυναικείου ρόλου)

Συμμετοχές ταινιών μεγάλου μήκους 

Αγαπάνθεμον (πληροφοριακό τμήμα)

Αζήτητοι

Άρπα Colla

Με τη φλόγα της ειρήνης

Ντοκουμέντο

Περί έρωτος (πληροφοριακό τμήμα)

Στο δρόμο του Θεού (πληροφοριακό τμήμα)

Ταξίδι στην πρωτεύουσα

Το αίμα των αγαλμάτων (πληροφοριακό τμήμα)

Το φράγμα

Χωριό μου Σλάτινο τώρα Χρυσή (πληροφοριακό τμήμα)

Βραβευμένες ταινίες μικρού μήκους 

Post restand – Ομόνοια: 1 βραβείο (βραβείο Βελλίδη)

Εγώ και η σάκα μου: 1 βραβείο (καλύτερης ταινίας μικρού μήκους με υπόθεση)

Εργαστήρι 82: 1 βραβείο (καλύτερης ταινίας μικρού μήκους κινούμενα σχέδια)

Μετοικεσία: 1 βραβείο (καλύτερης ταινίας μικρού μήκους με υπόθεση)

Στα Τουρκοβούνια: 1 βραβείο (καλύτερης ταινίας μικρού μήκους ντοκιμαντέρ)

Συνοδεία: 1 βραβείο (καλύτερης ταινίας μικρού μήκους πειραματική)

Συμμετοχές ταινιών μικρού μήκους 

Δε με λένε Σαμάνθα

Είμαι κουρασμένος

Καλπάζοντας στον αφανισμό

Νίνα

Σαντορίνη

Σε δεύτερο πρόσωπο

Σύβρος είναι εν χωρίον

Τα κάδρα του πολέμου

Πληροφορίες 
Πριν την απονομή των βραβείων, προβλήθηκαν αποσπάσματα από ταινίες πρωτεργατών του ελληνικού κινηματογράφου και μια ταινία - έκπληξη του Νίκου Αλευρά με σατιρικά στιγμιότυπα από το Φεστιβάλ, που είχε γυρίσει σε βίντεο τις προηγούμενες μέρες.

1982
Φεστιβάλ Κινηματογράφου Θεσσαλονίκης 1983

Το 24ο Φεστιβάλ Κινηματογράφου Θεσσαλονίκης διοργανώθηκε στις 3-9 Οκτωβρίου 1983 στην αίθουσα της Εταιρείας Μακεδονικών Σπουδών και στον κινηματογράφο Αριστοτέλειον.

Βραβευμένες ταινίες μεγάλου μήκους 

Ρεβάνς: 7 βραβεία (καλύτερης ταινίας μεγάλου μήκους, σκηνοθεσίας, μοντάζ, α΄ γυναικείου ρόλου, β΄ ανδρικού ρόλου, ειδικό βραβείο ερμηνείας και ΠΕΚΚ καλύτερης ταινίας μεγάλου μήκους)

Γλυκιά συμμορία: 6 βραβεία (φωτογραφίας, σκηνογραφίας, μοντάζ, ηχοληψίας, ειδικό βραβείο ερμηνείας και ΕΚΚΑ καλύτερης ταινίας μεγάλου μήκους)

Προσοχή κίνδυνος: 4 βραβεία (μουσικής, α΄ ανδρικού ρόλου, β΄ ανδρικού ρόλου και ειδικό βραβείο μοντάζ)

Ρεμπέτικο: 4 βραβεία (καλύτερης ταινίας μεγάλου μήκους, α΄ γυναικείου ρόλου, β΄ γυναικείου ρόλου και ειδικό βραβείο μουσικής)

Υπόγεια διαδρομή: 1 βραβείο (πρωτοεμφανιζόμενου σκηνοθέτη)

Συμμετοχές ταινιών μεγάλου μήκους 

Η λύκαινα (εκτός συναγωνισμού)

Η παρεξήγηση

Ντελίριο (εκτός συναγωνισμού)

Ο φονιάς (πληροφοριακό τμήμα)

Πικρό ψωμί (εκτός συναγωνισμού)

Το παζάρι (εκτός συναγωνισμού)

Το παιδί του ήλιου (εκτός συναγωνισμού)

Το τραγούδι της επιστροφής

Χωρίς μάρτυρες (πληροφοριακό τμήμα)

Βραβευμένες ταινίες μικρού μήκους 

Η τρύπα: 2 βραβεία (α΄ βραβείο μικρού μήκους και ΕΚΚΑ καλύτερης ταινίας μικρού μήκους)

Μικρή ελεγεία: 2 βραβεία (γ΄ βραβείο μικρού μήκους και ΠΕΚΚ καλύτερης ταινίας μικρού μήκους)

Αθέμιτος συναγωνισμός: 1 βραβείο (βραβείο δήμου Θεσσαλονίκης)

Απόδραση: 1 βραβείο (β΄ βραβείο μικρού μήκους)

Εθνική Ελλάδος γεια σου: 1 βραβείο (βραβείο Βελλίδη)

Ένα ζευγάρι παπούτσια: 1 βραβείο (βραβείο ΕΚΚ)

Συμμετοχές ταινιών μικρού μήκους 

Αυτός που περισώζει το μέταλλο σώζει και τη σκουριά

Ευετηρία (πληροφοριακό τμήμα)

Μέτρα ενάντια στη βία

Σκιές

Σύγχρονο

Ρετροσπεκτίβα 

Θέμα: Ο νεορεαλισμός στον ελληνικό κινηματογράφο

Προβλήθηκαν 7 ταινίες μεγάλου μήκους και 1 μικρού μήκους.

Συζητήσεις 

1η: Θέμα: Το σενάριο

Εισηγητές: Βαγγέλης Γκούφας, Κώστας Μουρσελάς και Μάριος Ποντίκας

2η: Θέμα: Η επίδραση του νεορεαλισμού στον ελληνικό κινηματογράφο

1983
Φεστιβάλ Κινηματογράφου Θεσσαλονίκης 1984

Το 25ο Φεστιβάλ Κινηματογράφου Θεσσαλονίκης διοργανώθηκε στις Οκτωβρίου 1984 στην αίθουσα της Εταιρείας Μακεδονικών Σπουδών και στα περίπτερα 8 και 12 της ΔΕΘ.

Βραβευμένες ταινίες μεγάλου μήκους 

Ο έρωτας του Οδυσσέα: 5 βραβεία (σκηνοθεσίας, φωτογραφίας, σκηνικών, ειδικό βραβείο ερμηνείας και ΠΕΚΚ καλύτερης ταινίας μεγάλου μήκους)

Λούφα και παραλλαγή: 4 βραβεία (καλύτερης ταινίας μεγάλου μήκους, σεναρίου, α’ ανδρικού ρόλου και μοντάζ)

Η κάθοδος των εννιά (ταινία): 3 βραβεία (β’ ανδρικού ρόλου, μουσικής και πρωτοεμφανιζόμενου σκηνοθέτη)

Η πόλη ποτέ δεν κοιμάται: 1 βραβείο (φωτογραφίας)

Καρκαλού: 1 βραβείο (ΠΕΚΚ καλύτερης ταινίας μεγάλου μήκους)

Συμμετοχές ταινιών μεγάλου μήκους 

Αντίστροφη μέτρηση (πληροφοριακό τμήμα)

Γιάννης Ρίτσος (πληροφοριακό τμήμα)

Εδώ είναι Βαλκάνια (πληροφοριακό τμήμα)

Μακεδόνες ζωγράφοι (πληροφοριακό τμήμα)

Όστρια – το τέλος του παιχνιδιού

Ουρανός (εκτός συναγωνισμού)

Ταξίδι στα Κύθηρα (εκτός συναγωνισμού)

Τι έχουν να δουν τα μάτια μου

Βραβευμένες ταινίες μικρού μήκους 

Αξέχαστες βραδιές: 2 βραβεία (β’ βραβείο μικρού μήκους και ΠΕΚΚ καλύτερης ταινίας μικρού μήκους)

Η απειλή της Μορμώνας: 2 βραβεία (βραβείο Βελλίδη και ειδικό βραβείο ΠΕΚΚ)

Ο σουρεαλισμός στην ελληνική ζωγραφική: 2 βραβεία (α’ βραβείο μικρού μήκους και ειδικό βραβείο ΠΕΚΚ)

Σκηνές: 1 βραβείο (γ’ βραβείο μικρού μήκους)

Τυφλό σύστημα: 1 βραβείο (ειδικό βραβείο ΠΕΚΚ)

Χόμο βάλιουμ: 1 βραβείο (βραβείο δήμου)

Συμμετοχές ταινιών μικρού μήκους 

103 νυχτερινοί μεγάκυκλοι

48 ώρες πριν

Απροσδιόριστη ώρα

Γκανιάν

Διάδρομος 600 volt

Εσωτερική μετανάστευση

Ευτυχώς

Η Πιερό

Κάτι ζεύγη νεοελληνικά

Μια Κυριακή

Νεολιθικός πολιτισμός

Το πλάνο Νο. 80

Αφιερώματα 

1ο: Εθνική αντίσταση στον ελληνικό κινηματογράφο

Προβλήθηκαν 7 ταινίες

2ο: Μουσική στον ελληνικό κινηματογράφο

Προβλήθηκαν 7 ταινίες

Πληροφορίες 
Πρόεδρος της κριτικής επιτροπής: Αλέκος Σακελλάριος.

1984
Φεστιβάλ Κινηματογράφου Θεσσαλονίκης 1985

Το 26ο Φεστιβάλ Κινηματογράφου Θεσσαλονίκης διοργανώθηκε από τις 30 Σεπτεμβρίου 1985 έως τις 6 Οκτωβρίου 1985 στην αίθουσα της Εταιρείας Μακεδονικών Σπουδών και στα περίπτερα 8 και 12 της ΔΕΘ.

Βραβευμένες ταινίες μεγάλου μήκους 

Μετέωρο και σκιά: 4 βραβεία (α’ ανδρικού ρόλου, σκηνικών, ενδυματολογίας και μακιγιάζ)

Πέτρινα Χρόνια: 4 βραβεία (καλύτερης ταινίας μεγάλου μήκους, σκηνοθεσίας, α’ γυναικείου ρόλου και ΠΕΚΚ καλύτερης ταινίας μεγάλου μήκους)

Η σκιάχτρα: 3 βραβεία (σεναρίου, μουσικής και μοντάζ)

Μια τόσο μακρινή απουσία: 3 βραβεία (α’ γυναικείου ρόλου, β’ γυναικείου ρόλου και φωτογραφίας)

Τόπος: 3 βραβεία (ηχοληψίας, ειδικό βραβείο και ΠΕΚΚ καλύτερης ταινίας μεγάλου μήκους)

Τα παιδιά του Κρόνου: 2 βραβεία (β’ ανδρικού ρόλου και ΠΕΚΚ καλύτερης ταινίας μεγάλου μήκους)

Εν πλω: 1 βραβείο (πρωτοεμφανιζόμενου σκηνοθέτη)

Ο βιασμός της Αφροδίτης: 1 βραβείο (πρωτοεμφανιζόμενου σκηνοθέτη)

Συμμετοχές ταινιών μεγάλου μήκους 

Θερμοκήπιο

Μανία (εκτός συναγωνισμού)

Μπορντέλο (εκτός συναγωνισμού)

Σενάριο

Το άρωμα της βιολέτας

Το κολιέ

Βραβευμένες ταινίες μικρού μήκους 

Ανατολικά της Εδέν: 2 βραβεία (β’ βραβείο μικρού μήκους και ΠΕΚΚ καλύτερης ταινίας μικρού μήκους)

Του κολυμπητή: 2 βραβεία (α’ βραβείο μικρού μήκους και ΠΕΚΚ καλύτερης ταινίας μικρού μήκους)

Η Μαρία και οι φτερωτές νύχτες: 1 βραβείο (ΠΕΚΚ καλύτερης ταινίας μικρού μήκους)

Νυχτερινό πείραμα: 1 βραβείο (γ’ βραβείο μικρού μήκους)

Πλημμυρίδα: 1 βραβείο (βραβείο Βελλίδη)

Συμμετοχές ταινιών μικρού μήκους 

3 ½

Si minore

Βερνταλάκ

Γυναίκα στην άμμο

Γυναίκες στη γλάστρα

Ερμηνεία

Η μετακόμιση

Ιός Β-23

Και πάλι ωραίοι είμαστε

Καμπαρντίνα

Κατάθεση

Κυριακή πρωί

Με τον Καραγιάλη πρίμα

Όλα όσα συμβαίνουν στην εξοχή

Τα γενέθλια της Τηλεμάχης (εκτός συναγωνισμού)

Το όνειρο

Χωρίς πρόβα

Αφιερώματα 

1ο: Ο ελληνικός κινηματογράφος από τον βωβό στον έγχρωμο

Προβλήθηκαν 7 ταινίες.

2ο: Αφιέρωμα στο ελληνικό κινούμενο σχέδιο

Προβλήθηκαν 25 ταινίες.

1985
Φεστιβάλ Κινηματογράφου Θεσσαλονίκης 1986

Το 27ο Φεστιβάλ Κινηματογράφου Θεσσαλονίκης διοργανώθηκε από τις 29 Σεπτεμβρίου 1986 έως τις 5 Οκτωβρίου 1986 στην αίθουσα της Εταιρείας Μακεδονικών Σπουδών και στους κινηματογραφούς: Αριστοτέλειον και Μακεδονικόν.

Βραβευμένες ταινίες μεγάλου μήκους 

Ήταν ένας ήσυχος θάνατος: 5 βραβεία (α’ γυναικείου ρόλου, φωτογραφίας, μοντάζ, ηχητικής μπάντας και ειδικών εφέ)

Καραβάν σαράι: 4 βραβεία (καλύτερης ταινίας μεγάλου μήκους, β’ γυναικείου ρόλου, σκηνογραφίας και ενδυματολογίας)

Νοκ άουτ: 4 βραβεία (καλύτερης ταινίας μεγάλου μήκους, σκηνοθεσίας, α’ ανδρικού ρόλου και β’ ανδρικού ρόλου)

Καλή πατρίδα σύντροφε: 2 βραβεία (μουσικής και πρωτοεμφανιζόμενου σκηνοθέτη)

Η φωτογραφία: 2 βραβεία (σεναρίου και ΠΕΚΚ καλύτερης ταινίας μεγάλου μήκους)

Αλληγορία: 1 βραβείο (ειδική μνεία ΠΕΚΚ)

Το δένδρο που πληγώναμε: 1 βραβείο (ειδική μνεία ΠΕΚΚ)

Συμμετοχές ταινιών μεγάλου μήκους 

Άλκηστη

Γαλάζιες νύχτες (πληροφοριακό τμήμα)

Εθελουσία έξοδος (πληροφοριακό τμήμα)

Ένας μελισσοκόμος πεθαίνει

Επάγγελμα γυναίκα μια ζωή πατίνι (πληροφοριακό τμήμα)

Η νύχτα με τη Σιλένα

Κουρεμένα κεφάλια (πληροφοριακό τμήμα)

Ντανίλο τρέλες

Ο μελισσοκόμος (εκτός συναγωνισμού)

Πόθος Ιουλίου (πληροφοριακό τμήμα)

Συνοικία το όνειρο (εκτός συναγωνισμού)

Σχετικά με τον Βασίλη

Τηλεκαννίβαλοι (πληροφοριακό τμήμα)

Βραβευμένες ταινίες μικρού μήκους 

Αδάμ: 1 βραβείο (α’ βραβείο μικρού μήκους)

Κυριακή: 1 βραβείο (γ’ βραβείο μικρού μήκους)

Το τέλειο έγκλημα: 1 βραβείο (β’ βραβείο μικρού μήκους)

Συμμετοχές ταινιών μικρού μήκους 

No problem

Requiem

Γκρι κύριοι

Δε με λένε Οιδίποδα

Εύα

Ηλεκτρονική Αθήνα

Θέατρο

Θεσσαλονίκη – αρχείο

Μετακομίζω

Μικρές παραλλάξεις

Μικρού μήκους είναι, θα περάσει

Μοτέλ Αρίων

Ο έκτος φόνος

Στο μεταίχμιο

Χωρίς ταυτότητα

1986
Φεστιβάλ Κινηματογράφου Θεσσαλονίκης 1987

Το 28ο Φεστιβάλ Κινηματογράφου Θεσσαλονίκης διοργανώθηκε από τις 28 Σεπτεμβρίου 1987 έως τις 11 Οκτωβρίου 1987 στους κινηματογράφους: Έσπερος και Μακεδονικόν και στα περίπτερα 8 και 12 της ΔΕΘ.

Βραβευμένες ταινίες μεγάλου μήκους 

Τα παιδιά της χελιδόνας: 7 βραβεία (καλύτερης ταινίας, σεναρίου, α’ γυναικείου ρόλου, β’ ανδρικού ρόλου, ηχοληψίας, τιμητική διάκριση ερμηνείας και καλύτερης ταινίας ΠΕΚΚ)

Δοξόμπους: 5 βραβεία (φωτογραφίας, σκηνογραφίας, μακιγιάζ, πρωτοεμφανιζόμενου σκηνοθέτη και τιμητική διάκριση σκηνικών)

Ο αρχάγγελος του πάθους: 4 βραβεία (σκηνοθεσίας, β’ γυναικείου ρόλου, μουσικής και μοντάζ)

Θεόφιλος: 3 βραβεία (καλύτερης ταινίας, α’ ανδρικού ρόλου και ενδυματολογίας)

Ο κλοιός: 3 βραβεία (σεναρίου, ηχοληψίας και τιμητική διάκριση ερμηνειών)

BIOS + πολιτεία: 1 βραβείο (μοντάζ)

Πρωινή περίπολος: 1 βραβείο (σκηνοθεσίας)

Συμμετοχές ταινιών μεγάλου μήκους 

120 ντεσιμπέλ

The κόπανοι (πληροφοριακό τμήμα)

Απουσίες

Γενέθλια πόλη

Ένα χρέος παλιό (πληροφοριακό τμήμα)

Ένας ερωδιός για τη Γερμανία (πληροφοριακό τμήμα)

Και δυο αυγά Τουρκίας

Καπετάν Μεϊντανός

Λεπτομέρεια στην Κύπρο (πληροφοριακό τμήμα)

Λόρδαν ο βάρβαρος (πληροφοριακό τμήμα)

Ο παράδεισος ανοίγει με αντικλείδι

Όνειρο αριστερής νύχτας

Πατρίς ληστεία οικογένεια (πληροφοριακό τμήμα)

Τεριρέμ

Το καλοκαίρι της Μήδειας (πληροφοριακό τμήμα)

Παράλληλες εκδηλώσεις

Κινηματογράφος και περιβάλλον

Προβλήθηκαν 16 ταινίες διεθνούς παραγωγής και 6 ντοκιμαντέρ της ΕΡΤ-1 της σειράς Η πέμπτη εποχή.

Αφιέρωμα στον Michelangelo Antonioni

Προβλήθηκαν 11 ταινίες του Ιταλού σκηνοθέτη.

Αφιέρωμα στο κινούμενο σχέδιο

Προβλήθηκαν 79 ταινίες από την Ελλάδα και το εξωτερικό.

Κινηματογράφος και πραγματικότητα

Προβλήθηκαν 15 ταινίες ελληνικής και διεθνούς παραγωγής.

Video art

Προβλήθηκαν 32 ταινίες από Ελλάδα, Βέλγιο, Γαλλία και Ιταλία.

Αποδημία

Προβλήθηκαν 16 ταινίες.

Τηλεταινίες

Προβλήθηκαν 9 ταινίες.

Έκθεση 

Έκθεση κινηματογραφικού βιβλίου

Συνέδριο 

Συνέδριο FIPRESCI

Πληροφορίες 
Πρόεδρος της κριτικής επιτροπής: Νίκος Κούνδουρος.

1987
Φεστιβάλ Κινηματογράφου Θεσσαλονίκης 1988

Το 29ο Φεστιβάλ Κινηματογράφου Θεσσαλονίκης διοργανώθηκε στις 3-4 Οκτωβρίου 1988 στην αίθουσα της Εταιρείας Μακεδονικών Σπουδών και στους κινηματογράφους: Μακεδονικόν, Έσπερος και Ολύμπιον.

Βραβευμένες ταινίες μεγάλου μήκους 
Στη σκιά του φόβου: 7 βραβεία (καλύτερης ταινίας, σκηνοθεσίας, α’ ανδρικού ρόλου, φωτογραφίας, μουσικής, σκηνογραφίας και ΠΕΚΚ καλύτερης ταινίας)

Ακατανίκητοι εραστές: 3 βραβεία (καλύτερης ταινίας, σκηνοθεσίας και ειδικό βραβείο φωτογραφίας)

Φάκελος Πολκ στον αέρα: 3 βραβεία (β’ ανδρικού ρόλου, μοντάζ και ειδικό βραβείο φωτογραφίας)

Η φανέλα με το 9: 2 βραβεία (μοντάζ και ηχοληψίας)

Η ζωή με τον Άλκη: 1 βραβείο (τιμητική διάκριση ερμηνείας)

Λιποτάκτης: 1 βραβείο (β’ γυναικείου ρόλου)

Συμμετοχές ταινιών μεγάλου μήκους 

Ισόβια (πληροφοριακό τμήμα)

Το μαγικό γυαλί

Τοπίο στην ομίχλη (εκτός συναγωνισμού)

Τριμίθι (πληροφοριακό τμήμα)

Παράλληλες εκδηλώσεις

Κινηματογράφος και πραγματικότητα

Αφιέρωμα στις ελληνικές ταινίες ντοκιμαντέρ παραγωγής 1988 και ένα αφιέρωμα στον Jean Rouch.

Τηλεοπτικές σειρές, τηλεταινίες και ντοκιμαντέρ

Μικρού μήκους 
Το πρόγραμμα του Φεστιβάλ Δράμας

Έκθεση 

Έκθεση με παλιές κινηματογραφικές μηχανές του Νίκου Μπιλιλή

1988
Φεστιβάλ Κινηματογράφου Θεσσαλονίκης 1989

Το 30ο Φεστιβάλ Κινηματογράφου Θεσσαλονίκης διοργανώθηκε στις 2-8 Οκτωβρίου 1989.

Βραβευμένες ταινίες μεγάλου μήκους 

Oh! Babylon: 3 βραβεία (φωτογραφίας, μουσικής και σκηνογραφίας)

Δεξιότερα της Δεξιάς: 3 βραβεία (α’ ανδρικού ρόλου, β’ ανδρικού ρόλου και μακιγιάζ)

ROM: 2 βραβεία (μοντάζ και ντοκυμαντέρ)

Γάμος στο περιθώριο: 2 βραβεία (α’ γυναικείου ρόλου και β’ γυναικείου ρόλου)

Αθώος ή ένοχος: 1 βραβείο (β’ γυναικείου ρόλου)

Ξένια: 1 βραβείο (πρωτοεμφανιζόμενου σκηνοθέτη)

Όλγα Ρόμπαρντς: 1 βραβείο (φωτογραφίας)

Συμμετοχές ταινιών μεγάλου μήκους 

Βιογραφίες (πληροφοριακό τμήμα)

Κλειστό κύκλωμα

Νύχτες της Ομόνοιας (πληροφοριακό τμήμα)

Το τελευταίο στοίχημα

Υπέρ επείγον (πληροφοριακό τμήμα)

1989
Φεστιβάλ Κινηματογράφου Θεσσαλονίκης 1990

Το 31ο Φεστιβάλ Κινηματογράφου Θεσσαλονίκης διοργανώθηκε στις 1-7 Οκτωβρίου 1990.

Βραβευμένες ταινίες μεγάλου μήκους 

Βιοτεχνία ονείρων: 4 βραβεία (β’ ανδρικού ρόλου, σκηνογραφίας, μακιγιάζ και πρωτοεμφανιζόμενου σκηνοθέτη)

Singapore sling: 3 βραβεία (σκηνοθεσίας, α’ γυναικείου ρόλου και φωτογραφίας)

Aenigma est: 2 βραβεία (μουσικής και ντοκυμαντέρ)

Έρωτας στη χουρμαδιά: 2 βραβεία (καλύτερης ταινίας και α’ ανδρικού ρόλου)

Νίκη της Σαμοθράκης: 2 βραβεία (ενδυματολογίας και ηχοληψίας)

Σημάδια της νύχτας: 2 βραβεία (μοντάζ και πρωτοεμφανιζόμενου σκηνοθέτη)

Το πέρασμα: 1 βραβείο (σεναρίου)

Συμμετοχές ταινιών μεγάλου μήκους 

Αθηναίοι

Δέσποινα

Η νύχτας της μυστικής συνάντησης

Νίκος Κεσσανλής: το πορτρέτο ενός ζωγράφου

Ο ψύλλος (πληροφοριακό τμήμα)

1990
Φεστιβάλ Κινηματογράφου Θεσσαλονίκης 1991

Το 32ο Φεστιβάλ Κινηματογράφου Θεσσαλονίκης διοργανώθηκε από τις 30 Σεπτεμβρίου 1991 έως τις 6 Οκτωβρίου 1991.

Βραβευμένες ταινίες μεγάλου μήκους 

Ισημερία: 4 βραβεία (β’ ανδρικού ρόλου, φωτογραφίας, σκηνογραφίας και ενδυματολογίας)

Ο δραπέτης: 3 βραβεία (β’ ανδρικού ρόλου, φωτογραφίας και μουσικής)

Η άλλη όψη: 1 βραβείο (α’ γυναικείου ρόλου)

Κλειστή στροφή: 1 βραβείο (α’ ανδρικού ρόλου)

Τα κοράκια: 1 βραβείο (β’ γυναικείου ρόλου)

Φανουρόπιτα: 1 βραβείο (πρωτοεμφανιζόμενου σκηνοθέτη)

Συμμετοχές ταινιών μεγάλου μήκους 

Ήσυχες μέρες του Αυγούστου (εκτός συναγωνισμού)

Ο σχοινοβάτης (εκτός συναγωνισμού)

Ο Τζώνυς Κελν κυρία μου

Το μετέωρο βήμα του πελαργού (εκτός συναγωνισμού)

Τούνελ

1991
Μονή της Ρεκίτσας

Η Μονή Ρεκίτσας είναι μοναστήρι που βρίσκεται στον αρκαδικό Ταΰγετο και συγκεκριμένα στο σημερινό Δήμο Φαλαισίας, 7 χλμ. βόρεια του χωριού Δυρράχι. Το μοναστήρι βρίσκεται σε υψόμετρο 1.100 μέτρων, στις παρυφές ενός δάσους από έλατα. Η Μονή υπήρχε, σύμφωνα με γραπτές μαρτυρίες, πριν το 1600 μ.χ. όπου και πλήθος μοναχών ασκήτευαν σε αυτήν. Ήταν λημέρι των αρματολών και κλεφτών στα χρόνια της τουρκοκρατίας. Εκεί μόνασε για μερικά χρόνια και ο ήρωας της ελληνικής επανάστασης Παπαφλέσσας. Η μονή καταστράφηκε από τους Τούρκους αρκετές φορές και συλλήθηκε. Στις 16 Αυγούστου λαμβάνει χώρα γιορτή με πλήθος κόσμου και αρχών. Σήμερα η μονή στέκει εγκαταλελειμμένη, με γκρεμισμένα τα κελιά και μόνο την εκκλησία της Παναγίας σε καλή κατάσταση.

Ρεκιτσας
Ελληνικές βουλευτικές εκλογές 1977

Οι βουλευτικές εκλογές της 20ης Νοεμβρίου 1977 διεξήχθησαν από την κυβέρνηση του Καραμανλή. Την αναμέτρηση κέρδισε η Νέα Δημοκρατία, που ήταν κυβερνών κόμμα, παρότι παρουσίασε μείωση στις ψήφους, κυρίως λόγω του φιλοβασιλικού κόμματος Εθνική Παράταξη του πρώην Πρωθυπουργού Στέφανου Στεφανόπουλου και του Σπύρου Θεοτόκη. Στις εκλογές αυτές εμφανίσθηκαν οι μετέχοντες στις λεγόμενες κυβερνήσεις της Αποστασίας του 1965, όπως ο Στεφανόπουλος και ο Κωνσταντίνος Μητσοτάκης. Οι εκλογές διεξήχθησαν με το σύστημα της ενισχυμένης αναλογικής του Ν. 626/1977 που είχε ψηφίσει η Βουλή λίγο πριν τις εκλογές.

Το πολιτικό πλαίσιο
Κανονικά οι εκλογές θα διενεργούνταν τον Νοέμβριο του 1978. Από τον Σεπτέμβριο του 1977 ο Πρωθυπουργός Κωνσταντίνος Καραμανλής διερεύνησε τις απόψεις των πολιτικών αρχηγών για ενδεχόμενη επίσπευση των εκλογών. Ο Ανδρέας Παπανδρέου φάνηκε ψύχραιμος και σίγουρος για τη δυναμική του κόμματός του, ενώ ο Γεώργιος Μαύρος, ανήσυχος, αντέδρασε έντονα, παρά το γεγονός ότι ο Καραμανλής έκανε και νύξη για ενδεχόμενη μετεκλογική συνεργασία μεταξύ της Νέας Δημοκρατίας και της Ένωσης Δημοκρατικού Κέντρου.

Οι λόγοι που προβλήθηκαν από τον πρωθυπουργό για την επίσπευση των εκλογών αφορούσαν τα εθνικά θέματα: Κυπριακό, διένεξη με την Τουρκία και την ένταξη στις Ευρωπαϊκές Κοινότητες. Ο πρωθυπουργός τόνισε ότι τα ζητήματα αυτά θα εισέρχονταν σε μια κρίσιμη φάση, ότι όφειλε να τα χειριστεί κυβέρνηση με νωπή λαϊκή εντολή και να αποφευχθεί παρατεταμένη προεκλογική  περίοδος. Στα δύο πρώτα ζητήματα σημειώθηκαν σημαντικές εξελίξεις, όπως ο θάνατος του Μακαρίου το καλοκαίρι του 1977. Στο θέμα της ένταξης στις Ευρωπαϊκές Κοινότητες οι διαπραγματεύσεις είχαν εισέλθει σε κρίσιμο στάδιο, καθώς παρουσιάζονταν ορισμένες τεχνικές δυσκολίες: παράλληλα με το ζήτημα της ένταξης της Ελλάδας αντιμετωπιζόταν και το πρόβλημα της ένταξης της Ισπανίας και της Πορτογαλίας.

Αποτίμηση του αποτελέσματος των εκλογών
Σε γενικές γραμμές Δεξιά και Αριστερά μοιράστηκαν και πάλι από 50% των ψήφων. Η σημαντική πτώση του ποσοστού της ΝΔ οφειλόταν κυρίως «στην ύπαρξη ενός ισχυρού πολιτικού οργανισμού στα δεξιά της, με στάση ιδιαίτερα εχθρική προς τον Καραμανλή για τις επιλογές του στο θέμα του δημοψηφίσματος του 1974». Πάντως η ΝΔ είχε χάσει την κοινοβουλευτική παντοδυναμία και δεν διέθετε πλέον ούτε την πλειοψηφία των τριών πέμπτων για την εκλογή αρχηγού κράτους το 1980

Στο χώρο της αντιπολίτευσης οι αλλαγές ήταν περισσότερο εντυπωσιακές: κύριος αντιπολιτευτικός πόλος και μελλοντικός διεκδικητής της εξουσίας γινόταν πλέον το ΠΑΣΟΚ, ενώ διαγραφόταν η κατάρρευση του  παραδοσιακού Κέντρου: πράγματι μετά τις εκλογές θα παραιτηθεί από τη θέση του αρχηγού της ΕΔΗΚ ο Μαύρος, τον οποίο θα αντικαταστήσει ο Ιωάννης Ζίγδης. Και αυτή όμως η εξέλιξη δεν θα αποτρέψει τελικά τη σταδιακή διάλυση του κόμματος.

Αποτελέσματα

Δείτε επίσης
 Κατάλογος Ελλήνων βουλευτών (1977)

Παραπομπές

Εξωτερικοί σύνδεσμοι 
Ο Εκλογικός Νόμος 626/1977

Ελληνικές βουλευτικές εκλογές
Ελληνικές βουλευτικές εκλογές 1974

Οι ελληνικές βουλευτικές εκλογές του 1974 ήταν οι πρώτες μετά τη Δικτατορία των Συνταγματαρχών. Διεξήχθησαν από την Κυβέρνηση Εθνικής Ενότητας του Κωνσταντίνου Καραμανλή, στις 17 Νοεμβρίου 1974.

Οι εκλογές ανέδειξαν νικήτρια τη Νέα Δημοκρατία του Καραμανλή, με ευρύτατη κοινοβουλευτική πλειοψηφία (220 έδρες) και με μοναδικό στην ελληνική πολιτική ιστορία αριθμό ψήφων. Στη δεύτερη θέση βρέθηκε ο συνδυασμός Ένωση Κέντρου - Νέες Δυνάμεις, μετεξέλιξη της προδικτατορικής Ενώσεως Κέντρου, ενώ στην τρίτη θέση κατετάγη το ΠΑ.ΣΟ.Κ. του Ανδρέα Παπανδρέου. Η αριστερά εκπροσωπήθηκε από τον συνασπισμό της Ενωμένης Αριστεράς με 8 βουλευτές.

Οι εκλογές διεξήχθησαν με το σύστημα της ενισχυμένης αναλογικής του Ν.Δ. 65/1974 που είχε εκδώσει η κυβέρνηση πριν τις εκλογές.

Αποτίμηση εκλογών
Η διενέργεια στις 17 Νοεμβρίου 1974 των πρώτων ελεύθερων εκλογών μετά από μία δεκαετία αποτέλεσε καμπή στην πορεία προς την πλήρη ομαλοποίηση της πολιτικής ζωής, καθώς ανέδειξε μια ισχυρή κυβέρνηση που διέθετε αδιαμφισβήτητη λαϊκή εντολή, ενώ επέτρεψε και την καταγραφή της λαϊκής απήχησης όλων των πολιτικών δυνάμεων της χώρας. Επιπλέον ανέδειξε την Ε΄ Αναθεωρητική Βουλή, επιφορτισμένη με την εκπόνηση νέου Συντάγματος. Στην προεκλογική αυτή εκστρατεία έγινε για πρώτη φορά στην Ελλάδα χρήση του τηλεοπτικού δικτύου από τα κόμματα.

Κόμματα που μετείχαν
Δημοκρατική Ένωση Κέντρου (Ιωάννης Ζίγδης)
Εθνική Δημοκρατική Ένωσις (Πέτρος Γαρουφαλιάς)
Ενωμένη Αριστερά (Ηλίας Ηλιού)
Ένωσις Κέντρου-Νέες Δυνάμεις (Γεώργιος Μαύρος)
Επαναστατικό Κομμουνιστικό Κίνημα Ελλάδας
Νέα Δημοκρατία (Κωνσταντίνος Καραμανλής)
Πανελλήνιο Σοσιαλιστικό Κίνημα (Ανδρέας Παπανδρέου)
Φιλελεύθερη Δημοκρατική Ένωση-Σοσιαλιστικό Κόμμα Ελλάδος (Ιάκωβος Διαμαντόπουλος-Διονύσης Μπενετάτος)
Ανεξάρτητοι υποψήφιοι
Ο Γεώργιος Παπαδόπουλος προσπάθησε να ιδρύσει κόμμα και να κατέβει στις εκλογές ωστόσο η Κυβέρνηση του το απαγόρευσε και ο Άρειος Πάγος αρνήθηκε να το εγκρίνει για συμμετοχή στις εκλογές.

Αποτελέσματα

 Μετά τις επαναληπτικές και αναπληρωματικές εκλογές που έγιναν στις 20 Απριλίου 1975, η δύναμη των κομμάτων σε έδρες διαμορφώθηκε ως εξής: ΝΔ 216 έδρες, η ΕΚ-ΝΔ 61 έδρες, το ΠΑΣΟΚ 15 έδρες και η Ενωμένη Αριστερά 8 έδρες.

Εκλεγέντες βουλευτές

Παραπομπές

Εξωτερικοί σύνδεσμοι
Εθνικό Οπτικοακουστικό Αρχείο Διάγγελμα του Πρωθυπουργού Κωνσταντίνου Καραμανλή προς τον ελληνικό λαό με αφορμή την προκήρυξη των εκλογών της 17ης Νοεμβρίου 1974. 
Εθνικό Οπτικοακουστικό Αρχείο Βουλευτικές εκλογές της 17ης Νοεμβρίου 1974. 

Ελληνικές βουλευτικές εκλογές
Χριστόφορος Ζήκας

Ο Χριστόφορος Zήκας (1938) είναι Έλληνας ηθοποιός.

Βιογραφικό
Γεννήθηκε στη Σιταριά Ιωαννίνων. Μεγάλωσε στα Ιωάννινα και από τις πρώτες τάξεις του γυμνάσιου ακολούθησε άλλους συμπατριώτες του και ήρθε στην Αθήνα. Φοίτησε στη δραματική σχολή του Πέλου Κατσελη με δάσκαλο τον Μάνο Κατράκη και στην Ανωτέρα Σχολή Κινηματογράφου του Λυκούργου Σταυράκου. 

Ήταν σπουδαστής της δραματικής σχολής όταν πρωτοεμφανίστηκε στο θίασο της περιηγητικής λέσχης με διευθυντή και σκηνοθέτη τον Πέλο Κατσέλη, που ανέβασε το θεατρικό έργο του Νότη Περγιάλη το Μεσολόγγι.

Έπαιξε σε πολλές ταινίες του ελληνικού κινηματογράφου ενώ έγραψε και το σενάριο για κάποιες από αυτές.

Τηλεοπτικές σειρές

Ταινίες

Ελληνικές βιντεοταινίες

Θεατρικές τηλεοπτικές παραστάσεις

Εξωτερικοί σύνδεσμοι
Πληροφορίες για το Χριστόφορο Ζήκα στην imdb
Πληροφορίες για το Χριστόφορο Ζήκα στα 90λεπτά

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Χρυσή Άρκτος

Η Χρυσή Άρκτος είναι το σημαντικότερο βραβείο που απονέμεται στο ετήσιο Διεθνές Κινηματογραφικό Φεστιβάλ του Βερολίνου. Περιλαμβάνει δυο κατηγορίες: τη Χρυσή Άρκτο για την καλύτερη ταινία, που απονέμεται στον σκηνοθέτη και μία «Τιμητική Χρυσή Άρκτο», που δίδεται στο εκάστοτε πρόσωπο, στο οποίο απονέμεται "Φόρος τιμής" (Hommage) και αφορά το σύνολο της προσφοράς του βραβευθέντος.

Στην απονομή που έγινε το 2019, τη Χρυσή Άρκτο απέσπασε η ταινία There Is No Evil του σκηνοθέτη Μοχάμαντ Ρασούλοφ από το Ιράν.

Οι νικητές της Χρυσής Άρκτου (καλύτερης ταινίας)

Χρυσή Άρκτος – Τιμητικό βραβείο

Παραπομπές

Εξωτερικοί σύνδεσμοι 

 Επίσημο σάιτ του φεστιβάλ

Διεθνές Φεστιβάλ Κινηματογράφου Βερολίνου
Μάικλ Τζέφρι

Ο Μάικλ Τζέφρι (Michael Jeffery, 12 Δεκεμβρίου 1937 – 18 Δεκεμβρίου 2020) ήταν Αυστραλός στρατιωτικός και ο 24ος Γενικός Κυβερνήτης της Αυστραλίας, από τις 11 Αυγούστου 2003 ως το 2008. 

Γεννήθηκε στη Δυτική Αυστραλία, της οποίας ήταν Κυβερνήτης από το 1993 ως το 2000. Το 1996 τιμήθηκε με τον τίτλο Companion of the Order of Australia. Νυμφεύθηκε τη Μαρλένα Κερ (Kerr) και απέκτησαν τρεις γιους.

Τον διαδέχθηκε στο αξίωμα η Κουέντιν Μπράις.

Εξωτερικοί σύνδεσμοι
 Ιστότοπος του Κυβερνήτη της Αυστραλίας

Γενικοί Κυβερνήτες της Αυστραλίας
Αυστραλοί στρατιωτικοί
Νονγκ Ντουκ Μαν

Ο Νονγκ Ντουκ Μαν (Nông Đức Mạnh) είναι πολιτικός από το Βιετνάμ, ο οποίος χρημάτισε Γενικός Γραμματέας του Κομμουνιστικού Κόμματος του Βιετνάμ (CPV) από τις 22 Απριλίου 2001 ως τις 19 Ιανουαρίου 2011.

Προφίλ 
Γιος αγροτών, γεννήθηκε στο Κουόνγκ Λόι, στις 11 Σεπτεμβρίου του 1940. Το 1984 έγινε αντιπρόεδρος της επιτροπής του Κομμουνιστικού Κόμματος και το 1986 γραμματέας της. Από το 1991 εκλέγεται στο Πολιτμπιρό του κόμματος. Έγινε γραμματέας του CPV στις 22 Απριλίου 2001. Επαναδιορίστηκε στη θέση αυτή τον Απρίλιο του 2006.

Έχουν υπάρξει στο παρελθόν φήμες ότι ο Μαν είναι γιος του ιστορικού ηγέτη Χο Τσι Μιν. Ερωτηθείς για το θέμα ο ίδιος δήλωσε ότι όλοι οι κάτοικοι του Βιετνάμ θεωρούν πνευματικό τους πατέρα τον Χο Τσι Μιν.

Παραπομπές 

Ντουκ
Άντερς Φογκ Ράσμουσεν

Ο Άντερς Φογκ Ράσμουσεν (Anders Fogh Rasmussen, 26 Ιανουαρίου 1953) είναι πολιτικός από τη Δανία. Διετέλεσε πρωθυπουργός (δανικά: 'Statsminister') από το 2001 ως την παραίτησή του, το 2009, για να αναλάβει Γενικός Γραμματέας του ΝΑΤΟ. Είναι αρχηγός του Κόμματος των Φιλελευθέρων (Venstre). Έχει συγγράψει πολλά βιβλία για τη φορολογία και την οικονομία. Είναι παντρεμένος με την Άννα Μέτε Ράσμουσεν από το 1978 και έχουν τρία παιδιά.

Πολιτική καριέρα 
Γεννήθηκε στο Ginnerup στις 26 Ιανουαρίου του 1953. Το 1978 ολοκλήρωσε τις σπουδές του στις Οικονομικές Επιστήμες από το πανεπιστήμιο του Ώρχους.  Έγινε Υπουργός Φορολογίας το 1987-90 και Οικονομικών στην κυβέρνηση Πουλ Σλούτερ, το 1990-92. Το 1992 παραιτήθηκε από υπουργός. Εξελέγη για πρώτη φορά βουλευτής το 1978.

Έγινε πρωθυπουργός στις 27 Νοεμβρίου του 2001. Ανήκει στο φιλελεύθερο πολιτικό κόμμα Venstre. Το κόμμα του κέρδισε τις εκλογές του Νοεμβρίου 2001 και ήταν η πρώτη φορά από το 1920 που το Σοσιαλιστικό Δημοκρατικό Κόμμα απώλεσε την πλειοψηφία του. Το Φιλελεύθερο Κόμμα αργότερα σχημάτισε κυβέρνηση συνασπισμού (μειοψηφίας) με το Συντηρητικό Κόμμα, κερδίζοντας και τις εκλογές της 8 Φεβρουαρίου 2005. Μάλιστα, ο Φογκ Ράσμουσεν κέρδισε τις εκλογές έχοντας λάβει προσωπικά τις περισσότερες ψήφους από οποιονδήποτε άλλο Δανό πολιτικό (61.792). Τον Ιούλιο- Δεκέμβριο 2002 είχε την προεδρία της ΕΕ. Ο  Ράσμουσεν καταδίκασε το βίντεο της νεολαίας του ακροδεξιού Λαϊκού Κόμματος (PPD), στις 8 Οκτωβρίου 2006, στο οποίο ουσιαστικά δυσφημείται ο προφήτης Μωάμεθ, που είχε ως αποτέλεσμα να προκληθεί οργή στον μουσουλμανικό κόσμο. Τον Οκτώβριο του 2007 προκήρυξε πρόωρες εκλογές για τις 13 Νοεμβρίου, στις οποίες αναδείχθηκε ξανά νικητής.Μετά την εκλογική νίκη του έγινε ο μακροβιότερος πρωθυπουργός της Δανίας που ανήκει στο Φιλελεύθερο Κόμμα.

ΓΓ του ΝΑΤΟ 
Ο Ράσμουσεν επιλέχθηκε για το αξίωμα του γενικού γραμματέα του ΝΑΤΟ και την 1η Αυγούστου του 2009 διαδέχθηκε τον Γιαπ ντε Χουπ Σέφερ. Η εκλογή έγινε έπειτα από την κάμψη των αντιρρήσεων της Τουρκίας, η οποία αντιτάχθηκε αρχικά στην πρόταση λόγω της στάσης που είχε τηρήσει ο Ράσμουσεν στην υπόθεση με τα σκίτσα του Μωάμεθ. Η επίσημη ανακοίνωση του διορισμού του Ράσμουσεν έγινε στη σύνοδο για την συμπλήρωση 60 χρόνων από την ίδρυση της Συμμαχίας. Το 2012 το ΝΑΤΟ αποφάσισε την παράταση της θητείας του μέχρι το 2014.

Βιβλία
 Opgør med skattesystemet — der straffer de aktive og belønner de passive, Liberal, 1979; ISBN 87-7519-045-1
 Fra socialstat til minimalstat: en liberal strategi, Samleren, 1993; ISBN 87-568-1204-3

Παραπομπές

Εξωτερικοί σύνδεσμοι 

 Ιστότοπος του πολιτικού (στα δανικά)
  Venstre (στα δανικά)

Πρωθυπουργοί της Δανίας
Καγιέν

Η Καγιέν (γαλλικά: Cayenne) είναι η πρωτεύουσα του γαλλικού υπερπόντιου νομού της γαλλικής Γουιάνας. Η πόλη είναι χτισμένη σε ένα νησί στις εκβολές του ομώνυμου ποταμού στην ατλαντική ακτή. Στην απογραφή του 1999 υπήρχαν 66.149 κάτοικοι στην αστική περιοχή της Καγιέν.

Η κύρια εμπορική οδός είναι η λεωφόρος Avenue Général de Gaulle. Στο ανατολικό τέλος της λεωφόρου κοντά στην ακτή είναι η Πλατεία Place de Palmistes και η Πλατεία Place de Grenoble. Τα περισσότερα δημόσια κτήρια βρίσκονται σε αυτή την περιοχή: Hôtel de Ville (δημαρχείο), το ταχυδρομείο, η Νομαρχία και το Μουσείο Musée Départmental Franconie. Στα δυτικά αυτής της περιοχής βρίσκεται το φρούριο Fort Cépérou, που χτίστηκε τον 17ο αιώνα. Στο νότο η πλατεία Place du Coq και η πλατεία Place Victor Schoelcher και η αγορά. Στο νότο αυτής της συμπαγούς περιοχής είναι το κινέζικο χωριό (γνωστό ως Σικάγο), που χωρίζεται από την υπόλοιπη Καγιέν με το κανάλι Laussat. Έχει τη φήμη επικίνδυνης περιοχής. Άλλα κτήρια στην πόλη είναι ο Καθεδρικός Ναός Cathédrale Saint-Sauveur de Cayenne, η δημοτική βιβλιοθήκη, το δημοτικό μουσείο και το μουσείο Musée des Cultures Guyanais και το επιστημονικό ερευνητικό ίδρυμα IRD (στο παρελθόν Orstom). Υπάρχουν μερικές παραλίες κατά μήκος της ακτής, όπως το Montjoly και το Montabo, και διάφορα ακρωτήρια.

Η πόλη είναι διάσημη για το ιδιαίτερο ετήσιο καρναβάλι της.

Παραπομπές

Εξωτερικοί σύνδεσμοι

Κοινότητες της Γαλλικής Γουιάνας
Πρωτεύουσες της Νότιας Αμερικής
Τετράπλευρο

Τετράπλευρο στη γεωμετρία είναι ένα πολύγωνο με τέσσερις πλευρές. Ένα τετράπλευρο με κυρτό χωρίο λέγεται κυρτό τετράπλευρο.

Ταξινόμηση 

Τα τετράπλευρα μπορούν να ταξινομηθούν με βάση, διαδοχικά, την συνεπιπεδότητα των κορυφών, την κυρτότητα του χωρίου, την παραλληλία των πλευρών και την ισότητα γωνιών ή πλευρών, όπως φαίνεται στο διάγραμμα.

Σημαντικές ειδικές περιπτώσεις είναι συγκεκριμένα οι παρακάτω:

 Τραπέζιο: ένα κυρτό τετράπλευρο όπου δύο απέναντι πλευρές είναι παράλληλες.

 Ισοσκελές τραπέζιο: ένα τραπέζιο όπου οι μη παράλληλες πλευρές είναι ίσες.

 Παραλληλόγραμμο: ένα κυρτό τετράπλευρο όπου οι απέναντι πλευρές είναι παράλληλες.

 Ορθογώνιο: ένα παραλληλόγραμμο όπου μία γωνία είναι ορθή (άρα και οι υπόλοιπες).

 Ρόμβος: ένα παραλληλόγραμμο όπου δύο διαδοχικές πλευρές είναι ίσες.

 Τετράγωνο: ένα παραλληλόγραμμο που είναι ταυτόχρονα ορθογώνιο και ρόμβος.

Ιδιότητες 

 Σε ένα κυρτό τετράπλευρο οι δύο διαγώνιοι τέμνονται σε εσωτερικό σημείο.

Δείτε επίσης 

 Τρίγωνο
 Τετράγωνο
 Πολύγωνο
Ρόκα (φυτό)

Η ρόκα είναι μονοετές, ποώδες φυτό, η οποία ανήκει στο γένος Έρουκα (Eruca) της οικογένειας των Κραμβοειδών (συν. Σταυρανθών).

Χαρακτηριστικά
Βρίσκεται στις περιοχές της Μεσογείου αυτοφυής (άγρια ρόκα) ή καλλιεργείται, ενώ έχει εγκλιματιστεί και στη βόρεια Αμερική. Η καταγωγή της είναι από τη νοτιοανατολική Ασία. Επίσης ευδοκιμεί σε υγρό έδαφος

Η ρόκα είναι χειμωνιάτικο φυτό ενώ ανθίζει από το Μάρτιο έως τον Ιούνιο. Το ύψος του φυτού φτάνει τα 80 χιλιοστά με βλαστούς που διακλαδίζονται. Τα άνθη της, που έχουν διάμετρο 2-4 εκατοστά, είναι λευκά με πορφυρές φλέβες ή κιτρινωπά διατεταγμένα και σχηματίζουν ταξιανθίες. Τα φύλλα της είναι πτερωτά και ο καρπός είναι μικρός και κωνικός, ραμφοειδής και φέρει σπόρια ωοειδή,κίτρινου χρώματος.

Κατανάλωση
Ο βλαστός και τα φύλλα της ρόκας τρώγονται σε διάφορες σαλάτες, ενώ σε ορισμένες περιοχές μαγειρεύεται μαζί με κρέας (παραδοσιακό Σλοβένικο πιάτο). Η γεύση της είναι πιπεράτη, αρωματική και ελαφρώς πικρή. 

Ένα είδος σαλάτας με ρόκα, παρμεζάνα, λιαστές ντομάτες και ξύδι μπαλσάμικο είναι πολύ δημοφιλές στις Ιταλία, Αλβανία, Ισπανία και στην Ελλάδα. Τα τελευταία χρόνια η ζήτηση έχει αυξηθεί και υπάρχουν καλλιέργειες σε πολλές περιοχές. Η άγρια ρόκα έχει πιο πιπεράτη γεύση και πιο έντονο άρωμα από τη καλλιεργούμενη. 

Από τα σπόρια του φυτού λαμβάνεται ένα ελαφρώς καυστικό έλαιο που χρησιμοποιείται στη φαρμακευτική.

Εξωτερικοί σύνδεσμοι

Σταυρανθή
Κραμβοειδή
Χλωρίδα της Ασίας
Φαρμακευτικά φυτά
Οξεοβασική ισορροπία

Ως Οξεοβασική ισορροπία ή ισορροπία οξέων - βάσεων (acid-base balance) χαρακτηρίζεται η διατήρηση σταθερού εσωτερικού περιβάλλοντος σε ένα σώμα όσον αφορά στο pH, η οποία επιτυγχάνεται μέσω ρυθμιστικών συστημάτων (ρυθμιστικά διαλύματα, buffers), τα οποία διατηρούν αυτή την ισορροπία σε περιπτώσεις διαταραχής της από εξωτερικούς παράγοντες.

Δείτε επίσης

 εξουδετέρωση

Βιοχημεία
Μεταβολισμός
Ανθρώπινη ομοιόσταση

ru:Буферные системы крови
uk:Буферні системи
Ηλιακή ενέργεια

Ηλιακή ενέργεια χαρακτηρίζεται το σύνολο των διαφόρων μορφών ενέργειας που προέρχονται από τον Ήλιο. Τέτοιες είναι το φως ή φωτεινή ενέργεια, η θερμότητα, καθώς και διάφορες ακτινοβολίες ή ενέργεια ακτινοβολίας.

Η ηλιακή ενέργεια στο σύνολό της είναι πρακτικά ανεξάντλητη, αφού προέρχεται από τον ήλιο, και ως εκ τούτου δεν υπάρχουν περιορισμοί χώρου και χρόνου για την εκμετάλλευσή της.
Όσον αφορά την εκμετάλλευση της ηλιακής ενέργειας, θα μπορούσαμε να πούμε ότι χωρίζεται σε τρεις κατηγορίες εφαρμογών: τα παθητικά ηλιακά συστήματα, τα ενεργητικά ηλιακά συστήματα ή Ηλιοθερμικά συστήματα, και τα φωτοβολταϊκά συστήματα. Τα παθητικά και τα ενεργητικά ηλιακά συστήματα εκμεταλλεύονται τη θερμότητα που εκπέμπεται μέσω της ηλιακής ακτινοβολίας, ενώ τα φωτοβολταϊκά συστήματα στηρίζονται στη μετατροπή της ηλιακής ακτινοβολίας σε ηλεκτρικό ρεύμα μέσω του φωτοβολταϊκού φαινομένου.

Δείτε επίσης 
 Ηλιοθερμικά συστήματα
 Φωτοβολταϊκό σύστημα
 Ηλιακή ενέργεια στην Ελλάδα

 
Ανανεώσιμες πηγές ενέργειας
Μετατροπή ενέργειας
Οίτη

Η Οίτη, παλαιότερα γνωστή ως Καταβόθρα, είναι βουνό της Στερεάς Ελλάδας και καταλαμβάνει τμήμα των νομών Φθιώτιδας και Φωκίδας. Η Οίτη συνδέεται στα νότια με την Γκιώνα, δυτικά με τα Βαρδούσια και ανατολικά με το Καλλίδρομο ενώ το όριό της στα βόρεια είναι η κοιλάδα του Σπερχειού. 
Στις πλαγιές της σχηματίζονται πολλά υδάτινα ρεύματα. Από την Οίτη πηγάζουν ο Μόρνος και ο Γοργοπόταμος. Σημαντικά χωριά στις πλαγιές και στους πρόποδες της Οίτης είναι η Παύλιανη, η Υπάτη και το Μαυρολιθάρι.

Η ψηλότερη κορυφή της, ο Πύργος, έχει υψόμετρο 2.152 μέτρα. Άλλες κορυφές της Οίτης είναι το Γρεβενό (2.114 μ.), ορατό από τη Λαμία και την κοιλάδα του Σπερχειού, το Σέμπι (2.091 μ.), η Αλύκαινα ή Αλουμπόραχη (2.052 μ.) και τα Δύο Βουνά (1.615 μ.).

Πολύωρες αναβάσεις προς τις κορυφές της Οίτης πραγματοποιούνται από την Υπάτη και την Παύλιανη. Ωστόσο, τους καλοκαιρινούς μήνες τα ψηλότερα σημεία του βουνού είναι προσβάσιμα από δασικούς δρόμους.

Χλωρίδα-Πανίδα

Η περιοχή της Οίτης είναι ανακηρυγμένος Εθνικός δρυμός και είναι από τους ομορφότερους της Ελλάδας. Είναι κατάφυτη από έλατα που ανήκουν στο είδος της κεφαλληνιακής ελάτης. Επίσης υπάρχει μια μεγάλη ποικιλία από πλατύφυλλα, όπως πλατάνια, σφενδάμια, προύνοι, ιτιές κ.λπ. Στην βόρεια πλευρά του βουνού συναντάται και μία μικρή συστάδα από μαυρόπευκα, είδος αρκετά σπάνιο για την νότια Ελλάδα. Σε χαμηλότερα υψόμετρα υπάρχουν πυκνοί θαμνώνες από σκληρόφυλλα είδη, όπως πουρνάρι, αριά, κουμαριά, πικροδάφνη κ.λπ., ενώ σε μεγάλα υψόμετρα υπάρχει πλούσια υποαλπική βλάστηση. Φυλλοβόλες βελανιδιές συναντώνται σε υψόμετρο γύρω στα 800 μέτρα. 
Η πανίδα της Οίτης είναι πλούσια και περιλαμβάνει ευρέως διαδεδομένα είδη, καθώς και μικρούς πληθυσμούς λύκου, αγριόγιδου και ζαρκαδιού. Από το 2003 αναφέρεται η σποραδική παρουσία αρκούδας. Η ορνιθοπανίδα της Οίτης περιλαμβάνει δασικά είδη. Στην Οίτη στην περιοχή του Εθνικού Δρυμού υπάρχει καταφύγιο του ορειβατικού συλλόγου Λαμίας.

Ιστορία-Μυθολογία
Κατά τη μυθολογία, σε μια κορυφή της Οίτης, που λέγεται «Πυρά», κάηκε σε μεγάλη φωτιά («πυρά») ο Ηρακλής, για να γλιτώσει από τον χιτώνα της Δηιάνειρας. Κατά την αρχαιότητα στα νότια της Οίτης βρισκόταν η αρχαία Δωρίδα ενώ στην βόρεια πλευρά της ζούσαν οι Οιταίοι, οι Αινιάνες και οι Μαλιείς.

Εικόνες της Οίτης

Πηγές - Παραπομπές

Εξωτερικοί σύνδεσμοι 

Δασαρχείο Λαμίας
Παύλιανη (άρθρο στην Καθημερινή)
Εθνικός Δρυμός Οίτης
 
 

Οιτη
Οιτη
Εθνικοί δρυμοί της Ελλάδας